ལླེ་ཧྲཱིཿསྭཱ་ཧཱ་ཞེས་པའི་སྔགས་བྱེ་རུའི་འཕྲེང་བ་ལྟ་བུ་འོད་ཟེར་དམར་པོ་འབར་བ་དང་བཅས་པ་ལ་སེམས་གཏད་དེ།སྙིང་གའི་སྔགས་ཕྲེང
ལས་འོད་འཕྲོས་པས།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས་གཉིས་སུ་མེད་པའི་ཡེ་ཤེས་དང་།ཉན་ཐོས་དང་།རང་རྒྱལ་དང་།ཚངས་པ་ལ་སོགས་པ་འཇིག་རྟེན་སྐྱོང་བའི་མཐུ་བོ
ཆེརྣམས་དང་།པཎྜི་ཏ་དང་།རྒྱལ་པོ་ལ་སོགས་པ་བསོད་ནམས་ཅན་དང་།ནོར་བུ་དང་སྨན་ལ་སོགས་པ་རྣམས་ཀྱི་མཐུ་ནུས་དང་།དཔལ་འབྱོར་དང་།ཡོན་ཏན་ཐམས་ཅད་འོད་དམར་པོའི་རྣམ་པར
བསྡུས་ཏེ་རང་ལ་ཐིམ་པས་ཁམས་གསུམ་ཐམས་ཅད་དབང་དུ་བསྡུས་ཤིང་གཡོ་བར་བྱས།རང་ཉིད་དབང་གི་ནུས་པ་དང་ལྡན་ཞིང་ཡོན་ཏན་དང་དཔལ་འབྱོར་ཡེ་ཤེས་མཐའ་དག་རབ་ཏུ་རྒྱས་པར་བསསལ།བྱིརུ་འམ
ཙན་དན་དམར་པོའི་ཕྲེང་བ་གཞོན་ནུ་མས་བཀལ་བའི་སྲུང་བ་དགུ་དྲིལ་ལ་བརྒྱས་པ་མིང་མེད་ལ་བཀལ་བ།མཐེ་བོས་ཕྲེང་དོག་འདྲེན་ཅིང་།ཨོཾ་ཀུ་རུ་གུལླེ་ཧྲཱིཿསྭཱ་ཧཱ།ཞེས་པའི་ཡི་གེ་བརྒྱད་པ་ཧ་ཅང་སྦྱར་བ་དང་།བུལ་བ་དང་མི་གསལ་བ་དང་།ལྷག་ཆང
ནནམས་སྤངས་ཏེ་ཚིག་གཞན་གྱིས་པར་མཆོད་པ་ཛྲ་དམིགས་པ་དང་ས་ཐལ་བའི་ངང་ནས་བཟླའོ།།བསམ་གཏན་གྱི་ལས་སྦྱོར་ནི།གཙོ་བོར་བསྙེན་པ་སྔོན་དུ་སོང་ནས་བྱེད་པ་ཡིན་ཀྱང་།རྒྱན་བསྙེན་གྱི་དུས་སུརང་སྒྲུབ་བྱ་དམིགས་བསལ་བ་ཡོད་ན་དབང་དུ

བྱ་བའི་དམིགས་པ་བྱ་རུང་བས།བཟླས་པའི་མཇུག་ཏུ་རང་ཀུ་རུ་ཀུལླེར་གསལ་བའི་ཐུགས་ཀར་རང་འདྲའི་ཡེ་ཤེས་སེམས་དཔའ་མཐེབ་སོར་གྱི་ཚད་ཙམ་ཞིག་བསྒོམ།དེའི་ཐུགས་ཀར་ཏིང་ངེ་འཛིན་སེམས་དཔའ་ཧྲཱིཿདམར་པོ་ནས་འབྲས་ཙམ་ཞིག་དང་རང་གི
ལྟེ་བར་པདྨ་དམར་པོ་འདབ་མ་བརྒྱད་པ་བསམ།ཧྲཱིཿལས་འོད་ཟེར་དམར་པོ་ལྕགས་ཀྱུ་ཞགས་པ་ལྕགས་སྒྲོག་གི་རྣམ་པ་ཅན་དཔག་མེད་འཕྲོས།གང་དབང་དུ་བྱ་བར་འདོད་པ་དེའི་སྙིང་གར་ལྕགས་ཀྱུས་བཏབ།མགྲིན་པ་ནས་ཞགས་པས་བཅིངས།ཡན
ལག་ལྕགས་སྒྲོག་གིས་བསྡོམས།ཁོ་རང་གི་ལས་རླུང་དམར་པོ་འཚུབ་ཅིང་འཁྱིལ་བ་འཁོར་རོ་རོ་བསྐྱོད་ནས་རང་གི་མདུན་དུ་ཡུད་ཀྱིས་ཁྱེར་བྱུང་བ་ལ།རང་གི་ཕྱག་གི་ཨུཏྤལ་ལའི་མདའ་བཀང་ནས་རྒྱབ་པས་མོའི་པདྨ་དང་།ཕོའི་སྙིང་ཀར་ཕོག་པས་གཞན
དྲན་པ་ཐམས་ཅད་འགག་ནས།བདག་ཉིད་ཁོ་ན་ཡིད་ལ་བྱེད་ཅིང་སྙིང་ནས་འདུད་པས་བྲན་གྱི་ཚུལ་དུ་རྐང་པའི་དྲུང་དུ་ཐལ་མོ་སྦྱར་བའི་མཐར་འོད་དམར་པོའི་དྲ་བས་བསྡུམས་ཏེ་ཆགས་པས་འདད་ཞིང་གནས་པར་བསམ།དེའི་ཚེ་རང་གི་སྙིང་གའི་ཧྲཱིཿཡིག
ལས་འོད་ཟེར་ལྕགས་ཀྱུ་ལྟ་བུ་འཕྲོས་པས་བཀུག་ནས་རང་གི་བྷ་གར་ཞུགས།ལྟེ་བའི་པདྨ་འདབ་བརྒྱད་ཀྱི་ལྟེ་བར་ཙོག་པུའི་འདུག་སྟངས་ཐལ་མོ་སྦྱར་བས་འཁོད་པར་བསམྦ་ལ་འོག་རླུང་འཐེན།སྟེང་རླུང་མ་ནན་ལ་སྙིང་གའི་ཡེ་ཤེས་སེམས་དཔའི་བྷ་ག་ནས
ཐག་རྒྱུན་དམར་པོ་བབས་པས་བསྒྲུབ་བྱའི་ལུས་ཀྱི་གྱི་ནང་ཐམས་ཅད་བཀྲུས་པས་རང་ཉིད་ལ་མ་དད་པ་མ་གུས་པའི་དྲི་མ་ཐམས་ཅད་དག་ནས་རང་སེམས་དང་དབྱེར་མེད་དུ་དབང་དུ་འདུས་པར་བསམ་ཞིང་།སྟེང་རླུང་མནན་ལ་རླུང་ཁ་སྦྱར་ཅི་ཐུབ་འཛིན།རེས

འགའ་ཏིང་ངེ་འཛིན་དེ་ལྟ་བུའི་ངང་ནས་སྔགས་ཀྱང་བཟླའོ།།དེ་དག་ནི་བསྐྱེད་རིམ་གྱི་ཏིང་ངེ་འཛིན་གྱིས་དབང་དུ་བྱ་བའི་རིམ་པ་ཡིན་ལ།ཤིན་ཏུ་ཟབ་པ་བདག་བྱིན་རླབས་ཀྱི་རིམ་པར་གྲགས་པ་རྫོགས་རིམ་ལ་བརྟེན་ནས
དབང་གི་དངོས་གྲུབ་སྒྲུབ་པའི་དམིགས་པ་ནི་བཟླས་པའི་རྗེས་སུ་ལུས་གནད་བཅོས་ཏེ་རླུང་རོ་བསལ།དེ་ནས་རྩ་གསུམ་འཁོར་ལོ་བཞི་ཀྱེ་རྡོར་བཞིན་གསལ་བཏབ་སྟེ་སྙིང་གའི་རྩ་འཁོར་གྱི་དྷཱུ་ཏཱིའི་ནང་གི་ཧཱུཾ་ཡིག་གི་མདུན་དུ་ཧྲཱིཿཡིག་དམར་པོ་འོད་འབར་བ་ཞིག་བ་སམྦ་ལ།
ལྟེ་བའི་གཟུས་མོའི་མེ་འོད་དབུ་མའི་ལམ་ནས་གྱེན་དུ་སོང་བ་ཧྲཱིཿལ་ཕོག་པས་ཤིན་ཏུ་གསལ་ཞིང་འཚེར་བར་གྱུར།དེ་ལས་འོད་ཟེར་དཔག་ཏུ་མེད་པ་འཕྲོས་ཤིང་གཏུམ་མོའི་མེ་འོད་དང་འདྲེས་ནས་དབུ་མའི་ལས་ནས་གྱེན་དུ་སོང་སྟེ་མགོ་བོའི་ནང་ནས་གཡོན་སྐོར་དུ་བྱས
ལན་བ་གཡས་པའི་བུ་ག་ནས་ཐོན།མདའ་གཞུན་བའི་དྲུང་དུ་བཀང་བའི་མདའི་ལྟོང་ནས་ཞུགས་ཏེ་དེའི་ནང་བརྒྱུད་ཅིང་ཨུཏྤ་ལའི་མདེའུ་རྒྱས་པར་བྱས་པའི་རྩེ་མོ་ནས་ཕྱིར་འཕྲོས།འཇིག་རྟེན་གསུམ་པོ་ཐམས་ཅད་འོད་ཀྱིས་ཁྱབ་པར་བྱས།མཐར་སྡོད
བཟད་ཐམས་ཅད་ཀྱང་ལྷན་སྐྱེས་ཀྱི་བདེ་བ་ཆེན་པོའི་རང་བཞིན་འོད་ཟེར་དམར་པོའི་རྣམ་པར་ཞུ།ཚུར་འདུས་ཏེ་མདེའུའི་རྩེ་ནས་སྔར་བཞིན་ཞུགས་པ་རྣ་བ་གཡས་པ་བརྒྱུད།མགོ་བོར་གཡས་སུ་བསྐོར་ནས་མཛོད་སྤུའི་ཐད་ནས་དཀྱིལ་དུ་སོན་པ་སྐྱེ་བོའི་ཧཾ
ཡིག་དང་འདྲེས་ཏེ་བྱང་ཆུབ་ཀྱི་སེམས་སུ་ཞུ་བས་བདེ་ཆེན་གྱི་འཁོར་ལོ་གང་ཞིང་རྒྱས་པར་བྱས།རིམ་གྱིས་དབུ་པའི་ལམ་ནས་མར་བབས།མགྲིན་པ་སྙིང་ག་ལྟེ་བ་གསང་གནས་རྣམས་སུ་བབས་པས་དགའ་བཞི་དྲངས།ཁྱད་པར་ལྷན་སྐྱེས་ཀྱི་ཚེ

རང་གི་ལུས་ཀྱི་སྟོད་སྨད་ནས་སྙིང་གའི་ཧྲཱིཿཡིག་ལ་སྡུད་ཅིང་།མཐར་ཧཱད་ཙམ་ཡང་མི་དམིགས་པར་བྱ་སྟེ།དེར་ནི་ཐོག་མ་དབུས་མཐའ་མེད།།སྲིད་མེད་མྱ་ངན་འདས་པ་མེད།།བདག་མེད་གཞན་ཡང་མེད་པ་ཉིད།།འདི་ནི་མཆོག་ཏུ་བདེ་ཆེན
ཉིད།།ཅེས་པའི་དོན་བཞིན་སྐྱེ་འགག་གནས་གསུམ་དང་བྲལ་ཞིང་།འཁོར་འདས་ཀྱི་མཐའ་ལས་གྲོལ་བ།གང་ཟག་དང་ཆོས་ཀྱི་བདག་མེད་པའི་དེ་ཁོ་ན་ཉིད་དང་ལྷན་སྐྱེས་ཀྱི་བདེ་བ་དེ་ཉིད་སྦྱར་ཏེ་རྩེ་གཅིག་ཏུ་མཉམ་པར་གཞག།རྫོགས་རིམ་ལ
བརྟེན་པའི་དབང་སྡུད་ཀྱི་དམིགས་པ་འདི་ནི་གཞན་དག་ལ་གྲགས་པའི་དབང་སྡུད་ཀྱི་མན་དག་འུད་ཆེན་པོ་ཅན་དག་གིས་བསྐྲུན་དུ་མེད་པ་ཡིན་པས་ཐུན་མོང་སྒྲུབ་པས་མཆོག་ཞར་ལ་བྱུང་བ་ཞེས་བསྔགས་པའང་གནད་འདི་ལ་དགོངས་པ་ཡིན་ནོ།།དེ་ནས་ཡིག
བརྒྱས་ཁོ་བསྐང་ལ་མཆོད་བསྟོད་མདོར་བསྡུས་བྱའོ།།གཏོར་མ་འབུལ་བ་ནི།ཕྱི་མཆོད་གཏོད་མ་དང་བཅས་པ་གོང་བཞིན་བྱིན་གྱིས་བརླབས།རང་གི་སྙིང་གའི་ཧྲཱིཿལས་འོད་ཟེར་འཕྲོས།ལྷོ་ཕྱོགས་ནས་རྗེ་བཙུན་མ་ཀུ་རུ་ཀུལླེ
ལ་སངས་རྒྱས་དང་བྱང་ཆུབ་སེམས་དཔའ་པདྨ་མཁའ་འགྲོའི་ཚོགས་ཀྱིས་བསྐོར་བ་མདུན་གྱི་ནམ་མཁར་ཨོཾ་བཛྲ་ས་མ་ཛཿཞེས་པས་སྤྱན་དྲངས།པདྨ་ཀ་མ་ལ་ཡེ་སྟྭཾ་གྱིས་གདན་ཡུལ།ལྷའི་ལྗགས་རྡོ་རྗེའི་འོད་
ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་བར་བས་མཱ་ལ།པད་ཀོར་སྔོན་དུ་འགྲོ་བས་རྡོ་རྗེ་ཐལ་མོ་ཁ་ཕྱེ་བའི་མཐར་སེ་གོལ་གཏོགས་པ་དང་བཅས།ཨོཾ་ཀུ་རུ་ཀུལླེ་ཧྲཱིཿསྭཱ་ཧཱ་ཨི་དཾ་བཾ་ལིཾ་ཏ་ཁ་ཁ་ཁཱ་ཧི་ཁཱ་ཧི།ལན་གསུམ་གྱིས་གཏོར

༅མ་དང་།བདག་བསྐྱེད་ཀྱི་སྐབས་སྟར་གྱི་ནང་གི་མཆོད་པ་པྲལ།བརྩེ་བས་རྗེས་ཆགས་པདྨ་རཱ་གའི་མདོག།ཞལ་གཅིག་ཕྱག་བཞི་ཞབས་ཟུང་མཛེས་པའི་སྐུ།།ཨུཏྤལ་མདའ་གཞུ་ལྕགས
ཀྱུགྱུ་ཞགས་པ་འཛིན།།བཅོམ་ལྡན་རིག་བྱེད་མ་ལ་ཕྱག་འཚལ་ལོ།།ཞེས་བསྟོད།ཙན་དན་དམར་པོའི་མཎྜལ་ཚར་ཉེར་གཅིག་ཙམ་བྱ།དེ་ནས།གང་ཞིག་གུས་པའི་ཡིད་ཀྱིས་གསོལ་གདབ་ན།།བརྒྱ་བྱིན་ཚངས་པ་རྒྱལ
པོ་བཞི་ལ་སོགས།།སྟོབས་ལྡན་རྣམས་ཀྱི་ཚེ་དང་བསོད་ནམས་དང་།།ཡོན་ཏན་མ་ལུས་དབང་དུ་བསྡུ་བར་མཛོད།།འགྲོ་ཀུན་བདག་གི་དབང་དུ་གྱུར་ནས་ཀྱང་།།དེ་ཡི་མི་མཐུན་ཉེས་པ་ཀུན་བཅོམ་སྟེ།།རྙེད
པར་དཀའ་བ་རྡོ་རྗེ་ཐེག་པ་ཡི།།སྨིན་གྲོལ་ཟབ་མོའི་སྣོད་དུ་འགྱུར་བར་མཛོད།།ལྷ་མཆོག་སྒྲུབ་ལ་བར་དུ་གཅོད་པ་ཡི།།ནད་དང་གདོན་དང་དུས་མིན་འཆི་བ་སོགས།།ཕྱི་དང་ནང་གི་ཉེ་བར་འཚེ་བ་ཀུན།།
མཐུ་སྟོབས་ལྷ་མོས་གཞོམ་པར་མཛད་དུ་གསོལ།།ཚེ་རབས་ཀུན་ཏུ་ཁྱོད་ཞལ་བལྟ་བ་དང་།།གསང་སྔགས་ཟབ་མོའི་བཟླས་བརྗོད་ལ་བརྩོན་པར།།ཁྱོད་ཀྱི་བརྩེ་བའི་ཕྱག་གིས་བདག་གཟུང་ནས།།
འདོད་པའི་རེ་བ་མ་ལུས་འགྲུབ་པར་མཛོད།།ཅེས་བརྗོད་ཅིང་འདོད་དོན་ལ་གསོལ་བ་གདབ།ཡིག་བརྒྱ་བརྗོད།མ་རྙེད་ཡོངས་སུ་ཞེས་སོགས་ཀྱིས་ནོངས་པ་བཟོད་གསོལ་བྱ།འདིར་ནི་རྟེན་དང་ལྷན་ཅིག་ཏུ།།ཞེས་སོགས་ཀྱིས

རྟེན་ལ་བརྟན་བཞུགས་བྱ་བ་འམ།རྟེན་མེད་ན།གཏོར་མགྲོན་གྱི་ལྷ་རང་གི་སྙིང་གར་ཐིམ་པར་གྱུར་པར་བསམ།ཉེར་བསྡུ་ནི།སྣོད་བཅུད་ཐམས་ཅད་རང་ལ་ཐིམ།རང་ཡང་ཐུགས་ཀའི་ཧྲཱིཿདང་།དེ་ཡང་རིམ་གྱིས་འོད་
གསལ་སྟོང་པ་ཉིད་དུ་གྱུར།སྟོང་པའི་ངང་ལས་རང་ཉིད་རྗེ་བཙུན་མ་ཞལ་གཅིག་ཕྱག་གཉིས་པའི་རྣམ་པར་གྱུར་པའི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་གིས་མཚན་པར་གྱུར་པར་བསམ།སྔོན་ལམ་ནི།
མཚན་ཙམ་ཐོས་པས་ཡིད་བཞིན་རེ་བ་སྐོང་།།གསོལ་བ་བཏབ་ན་དགོས་འདོད་ཆར་བཞིན་འབེབས།།ཚུལ་བཞིན་བསྒྲུབ་ན་སྲིད་གསུམ་དབང་དུ་བསྡུད།།ཉེ་བར་བསྟེན་ན་དགའ་བཞིའི་དཔལ་སྟེར་མ།།
མཛེས་ལྡན་ལྷ་མོས་བདག་ཅག་རིང་དུ་སྐྱོངས།།འོད་དཔག་མེད་མགོན་ཆོས་སྐུའི་སྣང་བརྙན་ནི།།སྲིད་ཞིའི་མིག་འཕྲུལ་ཅི་ཡང་འཆར་བ་ལས།།དེང་འདིར་རིག་བྱེད་དཔལ་མོ་ཡིད་འོང་མ།།སྙིང
ནས་དྲན་ནོ་འཁྱུད་པའི་རྩེ་དགས་སྐྱོངས།།བདེ་ཆེན་ཞིང་ན་པདྨ་ཌཱ་ཀི་མ།།ལྷོ་ཕྱོགས་གནས་ན་ཀུ་རུ་ཀུལླེ་ཞེས།།རྒྱལ་པོའི་ཁབ་ན་དམར་སེར་མིག་གཡོ་མ།།རྣལ་འབྱོར་བདག་གི་སྐྱབས་
མམཆོག་རྗེ་བཙུན་མ།།ཁྱོད་ནི་སེམས་ཉིད་སྟོང་པའི་རང་ཙལ་ཏེ།།རྡོ་རྗེའི་གྲོང་ན་ཧྲཱིཿཡིག་ལི་ཁྲིའི་མདོག།སྒྱུ་མའི་གླིང་ན་འཇིགས་རུང་གནོད་སྦྱིན་མོ།།རེས་འགའ་འཛུམ་དཀར་གཡོ་ཞིང་མཛེས་

༄༅མའི་ཚུལ།།བདག་གིས་ཇི་ལྟར་བཙལ་ཡང་འཕགས་མ་ཁྱོད།།བདེན་པར་གྲུབ་པའི་ངེས་པ་མ་རྙེད་ནས།།སྤྲོས་པས་དུབ་པའི་སེམས་ཀྱི་གཞོན་ནུ་དེ།།བརྗོད་བྲལ་ནགས
ཀྱི་ཁང་བུར་ངལ་གསོ་བརྟེན།།ཨེ་མ་ད་ནི་ཌཱ་ཀི་དབྱིངས་ནས་བཞེངས།།དགྱེས་པ་རྡོ་རྗེའི་རྒྱུད་ཀྱི་རྒྱལ་པོ་ལས།།པདྨ་བཙུན་མོའི་ཐུགས་ཀྱི་སྙིང་པོ་མཆོག།བཀླགས་པས་འགྲུབ་ཅེས་གསུམ
པའི་བདེན་པས་སྐྱོངས།།སྔོན་ཚེ་འཕགས་ཡུལ་རྒྱ་གར་ལྷོ་ཕྱོགས་སུ།།གྲུབ་པའི་དབང་པོ་ལྷན་སྐྱེས་རོལ་པའི་ཞབས།།འཁྱུད་དང་ཙུསྟའི་བདེ་བས་རྗེས་བཟུང་ནས།།ཁ་སྦྱོར་མཆོག་གིས་རོལ
བཞིན་བདག་ཀྱང་སྐྱོངས།།གངས་རིའི་ཁྲོད་འདིར་བློ་གསལ་རྒྱ་མཚོའི་སྡེ།།རྗེས་གཟུང་དབུགས་དབྱུང་གཟེངས་བསྟོད་མཛད་པ་དང་།།རྗེ་བཙུན་མཁྱེན་བརྩེའི་དབང་ཕྱུག་རྗེས་གཟུང་ལྟར།།བདག་ཀྱང་རིག
བྱེད་དགའ་མས་རྟག་ཏུ་སྐྱོངས།།གང་གི་ཞབས་སེན་ཡིད་ལ་དྲན་ཙམ་གྱིས།།དབུལ་འཕོངས་བདུད་ལས་རྒྱལ་བའི་དཔལ་ཡོན་ཅན།།འདོད་དགུའི་མཆོག་སྩོལ་རྗེ་བཙུན་རིག་བྱེད་མས།།ཚེ་རབས་ཀུན
རྗེས་སུ་འཛིན་པར་ཤོག།ཅེས་སོགས་སྔོན་ལམ་བཏབ།ཤེས་བརྗོད་ནི།རབ་འབྱམས་ལྷ་ཡི་དཀྱིལ་འཁོར་འབྱུང་བའི་གནས།།རྡོ་རྗེ་འཆང་དབང་ཀུ་རུ་ཀུལླེ་དང་།།ལྷན་སྐྱེས་རོལ་པ་རྡོ་རྗེ་གདན་པ་སོགས།།རྩ་བརྒྱུད

བླ་མ་རྣམས་ཀྱི་བཀྲ་ཤིས་ཤོག།ཉིན་བྱེད་འོད་འཕྲོ་པདྨ་རཱ་གའི་མདོག།མཚན་དང་དཔེ་བྱད་མེ་ཏོག་ཕྲེང་བས་བརྒྱན།།ཁམས་གསུམ་དབང་བསྡུད་མདའ་གཞུ་འགེངས་མཛད་མ།།རིག་བྱེད་དབང་མོའི་སྐུ་ཡི་བཀྲ་ཤིས
ཤོག།རབ་མཛེས་མགྲིན་པའི་འདབ་འཕྲེང་ལས་འོངས་པའི།།གསུང་སྙན་བུང་བ་བྱེ་བའི་གླུ་དབྱངས་ཀྱིས།།སྐལ་བཟང་རྣ་བའི་བཅུད་ལེན་རྒྱས་མཛད་མ།།རིག་བྱེད་དབང་མོའི་གསུང་གི་བཀྲ་ཤིས་ཤོག།སྒྲིབ་པ་ཀུན
བྲལ་ཡེ་ཤེས་མེ་ལོང་ནང་།།རབ་འབྱམས་ཞེས་བྱའི་གཟུགས་བརྙན་མ་ལུས་པ།།མ་འདྲེས་གསལ་བར་འཆར་བའི་ཆོས་ཀྱི་སྐུ།།རིག་བྱེད་དབང་མོའི་ཐུགས་ཀྱི་བཀྲ་ཤིས་ཤོག།བཅོམ་ལྡན་འདས་མའི་
འཕྲིན་ལས་ལྕགས་ཀྱུ་ཡིས།།སྣང་སྲིད་དྲེགས་ལྡན་མཐའ་དག་དབང་བསྡུས་ཏེ།།ཆོས་སྲིད་དགའ་སྟོན་དར་བའི་འབྲས་བུ་ལ།།ཅི་དགར་ལོངས་སུ་སྤྱོད་པའི་བཀྲ་ཤིས་ཤོག།ཅེས་ཤིས་བརྗོད་ཀྱིས་མཐའ་བརྒྱན་པར་བྱའོ།།དེ་ལྟ་བུའི
ཚུལ་གྱིས་སུན་བཞིར་བཅད་དེ་སྟན་ཐོག་གཅིག་ཏུ་བསྙེན་གྲངས་རྫོགས་པར་བྱེད་པ་ཡིན་ན་སྲང་ཐུང་ཀྱི་རིས་པ་སོགས་གཞན་དུ་ཤེས་པར་བྱ་ཞིང་སྔགས་ཀྱི་གྲངས་རབ་བྱེ་བ།འབྲིངས་ཡ་དྲུག་དང་བཞི་འབུམ།མམཔའ་འབྲུ་འབུས་བདྨ་དགོས་སོ།།དེ་ལྟར་ཚུལ་བཞིན་ཉམས་སུ་གྲངས
པའི་ལན་ཡོད་དེ།གནས་སྐབས་སུ་སྐྱེ་བོ་ཀུན་དགའ་ཞིང་དབང་དུ་འདྲ་བ་དང་།ཀུན་གྱིས་བཀུར་ཞིང་ཇི་ལྟར་བསྒོ་བཉན་པ་དང་།ཤེས་རབ་འཕེལ་ཏེ་མཁས་པར་འགྱུར་བ་དང་།བསོད་ནམས་འཕེལ་ནས་འབྱོར་བ་དང་ལྡན་པ་དང་།བཅོམ་ལྡན་འདས་ས་ཉིད་ཀྱིས་ཞལ་བསྟན་ནས་མིག་སྨན

༅སོགས་ཕུན་མོང་གི་དངོས་གྲུབ་རྣམས་སྩོལ་ཞིང་།མཐར་ཇེ་བཙུན་མ་ཉིད་ཀྱི་གོ་འཕང་མངོན་དུ་བྱེད་ནས་རང་གཞན་གྱི་དོན་མཐའ་དག་འབད་མེད་ལྷུན་གྱིས་འགྲུབ་པར་འགྱུར་རོ།།རྨད་བྱུང་གདམས་པ་སེངྒེའི་འོ་མ་འདི།།སྣོད་མཆོག་རིན་ཆེན
ཡོལ་གོར་ཆགས་མོད་ཀྱི།།སྡོད་མིན་འཆལ་སྤྱོད་ཆག་གྲུས་སློང་ཕོར་དུ།།སྤྱོད་པའི་གོ་སྐབས་མེད་པ་ཆོས་ཉིད་ཡིན།།ཚེ་འདིའི་བདེ་སྐྱིད་སྙན་གྲགས་དོན་གཉེར་ནས།།གསང་སྔགས་ཟབ་མོའི་བཟླས་བརྗོད་ལྷུར་ལེན་པ།།བྱིས་པས
འཇའ་ཚོན་སྤར་འཛིན་འདོད་པ་ལྟར།།དོན་ལྡན་འབྲས་བུ་འབྱུང་བ་མི་སྲིད་དོ།།དགེ་འདིས་སྐྱེ་ཀུན་ཐེག་མཆོག་ལམ་སྟོན་པའི།།བཤེས་གཉེན་བཟང་པོ་རྣམས་དང་མི་འབྲལ་ཞིང་།།ལྷོ་ཕྱོགས་ཀུ་རུ་ཀུལླེའི་ཕུག་དམ་པར།།རིག་བྱེད་མ་དང་།
ལྷན་ཅིག་གར་བྱེད་ཤོག།ཅེས་རྗེ་བཙུན་མ་ཀུ་རུ་ཀུལླེའི་སྒྲུབ་ཐབས་ཐུན་མོང་མ་ཡིན་པ་ཨུཏྤལ་གསད་པའི་ས་ཝཱི་ཀ་ཞེས་བྱ་བ་འདི་ནི།སྐུ་ཚེ་དུ་མར་རྒྱལ་བའི་བསྟན་པ་ལ་བྱ་བ་མཛད་པའི་སྐྱེས་ཆེན་མཚོ་བདུན་པཎྜི་ཏ་ཤི་རི་གེ་ཐུ་ནོ་ཡོན་ཆོས་ཇེའི་སྤྲུལ་པའི་སྐུ་སྒོ་བཟང་ཨེ་ལཾ་ཡང་རིགས་བསྟན
པའི་རྒྱལ་མཚན་གྱིས་སྔ་སོ་ནས་བསྐུལ་མ་ཡཛད་པར་ཐལ་དུ་འདྲི་ལོངམ་བྱུང་ཡང་ཉེ་ལ་མ